Sleivdal

***Sleivdal*** er en norsk tegneserie, skrevet og tegnet av Ivan Emberland og Øyvind Sveen. Serien ble første gang sett på trykk i fotballbladet *BOING* høsten 1995. *BOING* byttet i 2013 navn til *KICKERZ*, og *Sleivdal* dukker opp i hvert nummer til og med desember 2015. I *Sleivdal* møter du verdens aller labreste fotballag, og serien kommer i tillegg ut som album, julehefter og avisstriper. Siden februar 2006 gikk serien også i Sverige (som *BK Slarvhult*), først i svenske *BOING*, så i *Forza Fotboll*, og så i svenske *KICKERZ*. I Finland fikk *Sleivdal* fire sesonger på trykk (som *FC Hutivaara*).

## Handling
En kvart mannsalder har gått siden trenerfantomet Hallvar Thorkildsen og hans disipler i bygdeklubben Sleivdal IL tok steget opp i eliteserien i fotball. Likevel har Sleivdal idag fortsatt færre resultater å vise til enn portugisisk bandy, uten at Thorkildsen har vurdert å trekke seg. Motivasjonen er fortsatt rødglødende til stede, og i tøffe stunder er det godt å vite at du disponerer en spillerstall som glatt passerer som grove syndebukker hos selv den mest velvillige. Keeperveteranen Ola Bøg Rises har plasseringsevnen til en snøblind kongepingvin og en redningsprosent som ville gjort letemannskapene i Røde Kors nærmest til mordere, mens klareringsprosenten til backen Albin Somnia ville lagt ned Kripos på timen. Midtbanen ødelegges av droget Martin Hval, mens angrepene spoleres av Goliat Siklesæter. Kantspilleren er sjansebrenner av format, og er nærmere en nobelpris i fysikk enn sin første scoring i Sleivdal-trøya. Siklesæter eier ikke fysikk. Det blir snaut med poeng av sånt.

En gjennomgående gag i serien er at klubben aldri rykker ned, men redder plassen i Tippeligaen hver høst på de villeste utenomsportslige måter.

## Utgivelser
### Album

* 1: *Sleivdal i Champions League!* (1997)
* 2: *Ugagn i Uganda* (1997) 
* 3: *Med ryggen i kista!* (1998) 
* 4: *Cup er nettopp det. Cup!* (1999) 
* 5: *Medaljer i det fjerne!* (1999) 
* 6: *System i rotet* (2000) 
* 7: *Grums i kikkerten* (2000) 
* 8: *For klubb og fedreland* (2001) 
* 9: *Bomskudd!* (2001) 
* 10: *Striper i lakken* (2002) 
* 11: *På vei ned* (2002) 
* 12: *Sentrale i Amerika* (2003) 
* 13: *Vekk!* (2003) 
* 14: *Ett sted går grensen* (2004) 
* 15: *Storspill!* (2004) 
* 16: *På klossete hold* (2005) 
* 17: *DaVidsen-koden* (2005) 
* 18: *Over evne* (2006) 
* 19: *Ulykkesengelen* (2006) 
* 20: *Raka fanter* (2007) 
* 21: *Loddrett vest* (2007)
* 22: *Farmerklubben* (2008)
* 23: *Glansdager* (2008)
* 24: *Den niende seng* (2009)
* 25: *Reddet på streken* (2009)
* 26: *Honduras* (2009)
* 27: *Én etter én* (2010)
* 28: *Comeback i Champions League* (2010)
* 29: *Dengang ei* (2010)
* 30: *Klin Kosmos* (2011)
* 31: *David mot Goliat* (2011)
* 32: *Øst for Ekvator* (2011)
* 33: *Eventyret på Balløya del 1: Football´s Coming Down!* (2012)
* 34: *Eventyret på Balløya del 2: Den takles ei som felles skal* (2012)
* 35: *Det lurker i Lågen* (2013)
* 36: *Siklesæter-syndromet* (2013) 
* 37: *Jakten på mesterpokalen* (2013)
* 38: *Hotell Ondskapen* (2014)
* 39: *VM i mikrofonskrekk* (2014)
* 40: *Kyss våre føtter!* (2014)
* 41: *Fotballens vugge* (2015)
* 42: *Last Christmas* (2015)
* 43: *Sleivdal IL – Føre VAR* (2019, utgitt på Egmont Kids Media)

### Diverse
* Julehefte (1997–2014)
* 12-siders spesialjulehefte (extreme limited edition) (2016)
* Stickersalbum: *Historien om Sleivdal IL – Klubben i vår smerte* (2001) 

### Bøker
* *På kant med ballen* av Goliat Siklesæter (2001) 
* *Læreboka* av Hallvar Thorkildsen (2002) 
* *Sleivdal IL – 10 sesonger med jubel! Best of Sleivdal 1995–2005* (2005) 
* *Hallvar Thorkildsens VM-Guide* av Hallvar Thorkildsen (2006) 
* *Knotter over Europa* av Hallvar Thorkildsen (2007)
* *Hallvar Thorkildsens EM-Guide* av Hallvar Thorkildsen (2008)* 
* *Sleivdal IL – A Furore Normannorum Libera Nos, Domine!* (2010) 
* *Sleivdal*/*Iskalde Kryss: Haikeren* (*BOING*-pocket 127)
* *Sleivdal IL: Tabellen er lang!* (2016, samlebok inkludert nytt materiale, utgitt på [[Kolofon forlag]])

=== Brettspill og leketøy ===
* *Balljakten!* (2005)
* *Balljakten 2* (2009)

* Individuelle plastfigurer av Hallvar Thorkildsen og hele førsteelleveren (ca. 2007)

=== Striper ===
* I samtlige *BOING*/*KICKERZ*-blader fra nr. 8/1995 til nr. 12/2015.
* Diverse korte historier i *BOING*-pocket 116 og 119
* *KICKERZ* skoledagbøker
* I diverse norske aviser, blant annet *Bergensavisen*, *Troms Blad*, *Byavisa Drammen*, *Byavisa Tønsberg*, *Bodø Nu*, *Østfoldavisen*, *avis1* og *Tips''.

## Eksterne lenker
* 
*